《赠神目刘正卿》
宋代·张埴

手撚花须送去春，绿阴溪曲喜逢君。
相看时日愁千种，试说今年老几分。
马喙信於人罕见，豺声顾不世多闻。
长吟莫谢寥寥意，飞过南山自看云。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。